Tove Nielsen blev opdaget af [[A.W. Sandberg]] som gav hende en debutrolle i ''[[Millionærdrengen (film fra 1936)|Millionærdrengen]]'' i 1936 hvor hun spiller sammen med [[Ebbe Rode]] under navnet Tove Arni. I 1937 blev hun [[Miss Danmark]]. Senere havde hun flere mindre roller i danske film. Hun blev i 1941 optaget på [[Det Kongelige Teaters elevskole]], men forlod den igen i 1942 for at rejse til Tyskland hvor hun filmede. Hun giftede sig der og tog efternavnet Lystø. Ifølge en avisnotits i 1952 var hun forsvundet i Tyskland og var formodentlig død, men hendes videre skæbne kendes ikke.<ref>{{Kilde | url=https://danskefilm.dk/skuespiller.php?id=1675 | titel=Tove Arni | hentet=12. januar 2020 | værk=danskefilm.dk}}</ref>
Personbillede_savnes Kunst Kultur Mode